سوئد
سوئد (سوئدی جه: Sverige؛ تلفظ وانه: سْوَریه)، اتا کشور هسته که اروپای ِشمال و اسکاندیناوی ِمنطقه دله دَره. این کشور غرب جه نروژ، شمال‌شرق جه فلاند، شرق جه بوتنی خلیج، جنوب‌شرقی جه بالتیک دریا و جنوب‌غربی جه دانمارک ره راه دانِّه. این کشور ِنیشتنگا (=پایتخت) و گتترین شهر استکهلم هسته.

سوئد ِگَتی ۴۴۹٬۹۶۴ کیلومتر مربع، هسته که گت بی‌ین ِپه اروپا دله شیشمین کشور هسته. سوئد جمعیت بیش از ۹٫۶ میلیون نفر هسته  که تقریباً ۷٫۹ میلیون نفر سوئدی‌تِبارنه. این کشور ِجمعیت ِانبسی کم هسته و مردمون ویشته جنوبی قسمتون دله درنه و بیش از ۸۵٪ مردمون شهرون دله دَرنه. سوئدی‌تبارون ِنژاد اتی وایکینگی تِبار دانه.

سیاست 
این کشور دله هَنتا اساسی قانون په شائون حکومت کانّه ولی شاه اتی تشریفاتی هسته و نخست‌وزیر همه‌کاروئه. این کشور اروپا اتحادیه و نوردیک کشورون اتحادیه دله عضو هسته.

فرهنگ 
این کشور دله سوئدی رسمی زوون هسته و اتی سامی هم لاپلند دله دَرنه که بعضی ایالتون ره شامل وانه.

لوتری ِمسیحیت که ۶۶ درصد جمعیت ره تشکیل دِنه
بزرگترین مذهب در سوئد است. این کشور ِاصلی دین هسته. اسلام هم مسیحیت ِپه دومین دین هسته که ونه په‌روون دینی‌آزادی دارنه. بقیه یا بی‌دین هستنه یا دینی غیر این دارنه.

تقسیمات 
سوئد ۲۵ استان (Län) دانه:

 - بلکینگ
 - بوهوسلن
 - دالارنا
 - دالس‌لند
 - گوت‌لند
 - گستریکلاند
 - هاللاند
 - هلسینگلاند
 - هریدالن
 - یمتلاند
 - لاپلند
 - مدلپاد
 - نوربوتن
 - نرکه
 - اسکونه
 - اسمالند
 - سودرمانلاند
 - اوپلاند
 - ورملاند
 - وستمانلاند
 - وستربوتن
 - وسترگوت‌لند
 - انگرمانلاند
 - اولاند
 - اوسترگوت‌لند

شهرون 
سوئد نیستگا استکهلم هسه و ونه گت شهرون گیوتبوری (گوتنبرگ)، ئوپسالا، مالمو، کالمر، لوله هسنه.

پانویس

منابع 
 سوئدی ویکی‌پدیا
 انگلیسی ویکی‌پدیا

 
اروپا کشورون
اسکاندیناوی
مشروطه سلطنت
اروپا اتحادیه
نوردیک کشورون